—Нядаўна я абмяркоўваў гэтае пытанне з адным са сваіх намеснікаў. І мы задаліся пытаннем, ці ёсць у нас лішнія паперы і ад чаго можна было б пазбавіцца. Планаваць сваю дзейнасць у любым выпадку трэба, а планаў атрымліваецца многа. Мяркуйце самі: план выхаваўчай работы — раз, каляндарна-тэматычнае планаванне як настаўніка-прадметніка — два, план работы ў кабінеце — тры, план работы на факультатыве — чатыры, план работы з высокаматываванымі дзецьмі, стымулюючых заняткаў — пяць. Калі яшчэ ёсць падтрымліваючыя, то ўжо шэсць. Быццам бы шмат, але як працаваць, калі няма?